ข้อบังคับมหาวิทยาลัยบูรพาข้อบังคับมหาวิทยาลัยบูรพาว่าด้วยเครื่องแบบเครื่องหมาย และเครื่องแต่งกายนิสิตภาคปกติระดับปริญญาตรี พ.ศ. ๒๕๔๔ อาศัยอำนาจตามความในมาตรา ๔๙แห่งพระราชบัญญัติมหาวิทยาลัยบูรพา พ.ศ. ๒๕๓๓ สภามหาวิทยาลัยบูรพาจึงออกข้อบังคับว่าด้วยเครื่องแบบ เครื่องหมาย และเครื่องแต่งกายนิสิตไว้ ดังต่อไปนี้ข้อ ๑ ข้อบังคับนี้เรียกว่า ข้อบังคับมหาวิทยาลัยบูรพาว่าด้วยเครื่องแบบ เครื่องหมาย และเครื่องแต่งกายนิสิตภาคปกติ ระดับปริญญาตรี พ.ศ.๒๕๔๔ข้อ ๒ ให้ยกเลิกข้อบังคับมหาวิทยาลัยบูรพาว่าด้วยเครื่องแบบ เครื่องหมาย และเครื่องแต่งกายนิสิตภาคปกติ ระดับปริญญาตรี พ.ศ.๒๕๓๕ข้อ ๓[๑]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๔ เครื่องแบบและเครื่องแต่งกายนิสิตชายเพื่อแต่งในโอกาสต่าง ๆ มีดังนี้๔.๑ นิสิตชายแต่งกายในเวลาปกติ๔.๑.๑ เสื้อทำด้วยผ้าสีขาวเกลี้ยง คอเสื้อแบบคอเชิ้ตปกแหลมมีกระเป๋าติดทางอกด้านซ้าย แขนสั้นหรือแขนยาว เวลาสวมให้สอดชายเสื้อไว้ในกางเกง๔.๑.๒ เข็มขัดทำด้วยหนังเกลี้ยงสีดำหรือสีน้ำตาลเข้มอย่างใดอย่างหนึ่งหัวเข็มขัดทำด้วยโลหะสีเงินเป็นรูปสี่เหลี่ยมผืนผ้าขนาด ๓.๕ x ๖ เซนติเมตรมีรูปตรามหาวิทยาลัยบูรพาอยู่ตรงกลาง๔.๑.๓ กางเกงกางเกงขายาวทำด้วยผ้าเกลี้ยงสีเทาเข้ม สีดำ สีกรมท่าหรือสีน้ำตาล ไม่ใช้ผ้ายีนส์ ทรงสุภาพ๔.๑.๔ ถุงเท้าถุงเท้าสีสุภาพ๔.๑.๕ รองเท้ารองเท้าหุ้มส้น สีดำ๔.๒ นิสิตชายแต่งกายในงานพิธีของมหาวิทยาลัยบูรพา ให้แต่งกายเหมือนกับการแต่งกายในเวลาปกติเว้นแต่๔.๒.๑ เสื้อให้ใช้เสื้อเชิ้ตผ้าสีขาวเกลี้ยง แขนยาวติดกระดุมที่ปลายแขน๔.๒.๒ ผ้าผูกคอทำด้วยผ้าเกลี้ยงสีเทา ขนาดกว้าง ๖ เซนติเมตรปลายแหลมมีตรามหาวิทยาลัยบูรพาปักด้วยไหมสีเหลืองทองตรงกลาง๔.๒.๓ กางเกง ให้ใช้ผาเกลี้ยงสีเทาเข้ม๔.๒.๔ ถุงเท้า สีดำ๔.๒.๕ รองเท้าหนังหุ้มส้น สีดำไม่มีลวดลายข้อ ๕เครื่องแบบและเครื่องแต่งกายนิสิตหญิง เพื่อแต่งในโอกาสต่าง ๆ มีดังนี้๕.๑ นิสิตหญิงแต่งกายในเวลาปกติ๕.๑.๑ เสื้อทำด้วยผ้าสีขาวเกลี้ยง คอเสื้อแบบคอเชิ้ตปกแหลมมีสาบหน้าติดกระดุมทำด้วยโลหะสีเงินขนาด ๑.๖ เซนติเมตรดุนนูนเป็นรูปตรามหาวิทยาลัยบูรพา แขนเสื้อสั้นเหนือศอกไม่เกิน ๖ เซนติเมตรปลายแขนพับเข้าเป็นเส้นตรง ไม่มีจีบ หรือรูดบนไหล่และปลายแขน ด้านหลังเรียบไม่มีเกล็ด ไม่มีจีบ ตัวเสื้อไม่รัดรูป เวลาสวมให้สอดชายเสื้อไว้ในกระโปรง หน้าอกด้านขวาติดเข็มตรามหาวิทยาลัยบูรพาสีเทา ทอง ขนาดกว้าง ๒ เซนติเมตร๕.๑.๒ เข็มขัดทำด้วยหนังเกลี้ยงสีดำหรือสีน้ำตาลเข้มอย่างใดอย่างหนึ่งหัวเข็มขัดทำด้วยโลหะสีเงินเป็นรูปสี่เหลี่ยมผืนผ้าขนาด ๓.๕ x ๖ เซนติเมตรมีรูปตรามหาวิทยาลัยบูรพาอยู่ตรงกลาง๕.๑.๓ กระโปรงทำด้วยผ้าเกลี้ยงสีเทาเข้ม สีดำ สีกรมท่าหรือสีน้ำตาลทรงสุภาพ ไม่รัดรูป ความยาวไม่สั้นเหนือเข่า และไม่ยาวเกินครึ่งน่อง๕.๑.๔ รองเท้ารองเท้าหุ้มส้น สีดำหรือสีน้ำตาล ทรงสุภาพ๕.๒ นิสิตหญิงแต่งกายในงานพิธีของมหาวิทยาลัยบูรพาให้แต่งกายเหมือนกับการแต่งกายในเวลาปกติ เว้นแต่๕.๒.๑ เสื้อ ติดกระดุมโลหะที่คอเสื้อ๕.๒.๒ กระโปรง ให้ใช้ผ้าเกลี้ยงสีเทาเข้ม๕.๒.๓ รองเท้าหนังหุ้มส้นสีดำ ขัดมัน ไม่มีลวดลายไม่มีโลหะประดับข้อ ๖ตรามหาวิทยาลัยให้เป็นไปตามประกาศสำนักนายกรัฐมนตรี เรื่องกำหนดภาพเครื่องหมายราชการของมหาวิทยาลัยบูรพาส่วนสีให้จัดทำเป็นประกาศมหาวิทยาลัยบูรพาข้อ ๗ นิสิตระดับปริญญาตรีภาคพิเศษและนิสิตระดับบัณฑิตศึกษาของมหาวิทยาลัยบูรพา ให้มีสิทธิแต่งกายตามข้อบังคับนี้ได้ข้อ ๘การแต่งกายนอกเหนือไปจากข้อบังคับนี้ให้อยู่ในดุลยพินิจของอธิการบดีโดยทำเป็นประกาศของมหาวิทยาลัยบูรพาข้อ ๙ให้อธิการบดีมหาวิทยาลัยบูรพารักษาการให้เป็นไปตามข้อบังคับนี้ประกาศ ณ วันที่ ๒๔ สิงหาคม พ.ศ. ๒๕๔๔มีชัยฤชุพันธุ์นายกสภามหาวิทยาลัยบูรพาวิภา/ผู้จัดทำ๔ พฤษภาคม ๒๕๕๔[๑] ราชกิจจานุเบกษาเล่ม ๑๑๙/ตอนที่ ๗ ง/หน้า ๑๕/๒๒ มกราคม ๒๕๔๕